CELEX: 22010D0069
Language: hu
Date: 2010-06-11 00:00:00
Title: Az EGT Vegyes Bizottság 69/2010 határozata ( 2010. június 11. ) az Európai Gazdasági Térségről szóló megállapodás IV. mellékletének (Energia) módosításáról

16.9.2010   
            
            
               HU
            
            
               Az Európai Unió Hivatalos Lapja
            
            
               L 244/22
            
         AZ EGT VEGYES BIZOTTSÁG 69/2010 HATÁROZATA
   (2010. június 11.)
   az Európai Gazdasági Térségről szóló megállapodás IV. mellékletének (Energia) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IV. mellékletét a 2009. december 4-i 140/2009 EGT vegyes bizottsági határozat (1) módosította.
            
         
               (2)
            
            
               Az irodai berendezésekre vonatkozó közösségi energiahatékonysági címkézési programról (átdolgozott változat) szóló, 2008. január 15-i 106/2008/EK európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               A 106/2008/EK rendelet hatályon kívül helyezi a megállapodásba foglalt 2422/2001/EK európai parlamenti és tanácsi rendeletet (3), amelyet ezért el kell hagyni a megállapodásból,
            
         A KÖVETKEZŐKÉPPEN HATÁROZOTT:
   1. cikk
   A megállapodás IV. melléklete a következőképpen módosul:
   
               1.
            
            
               A 18. pont (2422/2001/EK európai parlamenti és tanácsi rendelet) szövegét el kell hagyni.
            
         
               2.
            
            
               A melléklet a 29. pontot (2007/74/EK bizottsági határozat) követően a következő ponttal egészül ki:
               
                           „30.
                        
                        
                           
                              32008 R 0106: Az Európai Parlament és a Tanács 2008. január 15-i 106/2008/EK rendelete az irodai berendezésekre vonatkozó közösségi energiahatékonysági címkézési programról (átdolgozott változat) (HL L 39., 2008.2.13., 1. o.).
                           A rendelet rendelkezéseit e megállapodás alkalmazásában a következő kiigazításokkal kell értelmezni:
                           
                                       a)
                                    
                                    
                                       Az irodai berendezésekre vonatkozó közösségi energiahatékonysági címkézési programok koordinálására vonatkozó, az Amerikai Egyesült Államok kormánya és az Európai Közösség között létrejött megállapodásra tett bármely utalást úgy kell értelmezni, hogy az referenciát foglal magában az Egyesült Államok Környezetvédelmi Felügyelősége (US Environmental Protection Agency, EPA) és a norvég ásványolaj- és energiaügyi minisztérium (Ministry of Petroleum and Energy), az izlandi iparminisztérium és Liechtenstein gazdasági ügyek hivatala (Office of Economic Affairs of Liechtenstein) közötti levélváltásra vonatkozóan, kivéve a 11. és a 14. cikket, amelyekben az előbbire tett utalás megmarad.
                                    
                                 
                                       b)
                                    
                                    
                                       A 4. cikk (5) bekezdésében szereplő »a Közösség és harmadik országok« kifejezés »az egyrészről a Közösség vagy az EFTA-államok, másrészről a harmadik országok« kifejezésre változik. A »Bizottság vagy a tagállamok […] megvizsgálhatják« kifejezés a »Bizottság vagy a tagállamok vagy az EFTA-államok hatáskörükön belül […] megvizsgálhatják« kifejezésre változik.
                                    
                                 
                                       c)
                                    
                                    
                                       A 12. cikk (3) bekezdésében az első mondatban a »Bizottság« szó helyébe az »EFTA-államok és a Bizottság megfelelő hatáskörükben eljárva« kifejezés lép.
                                    
                                 
                                       d)
                                    
                                    
                                       A 13. cikk nem alkalmazandó.”
                                    
                                 
                     
         2. cikk
   A 106/2008/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. június 12-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. június 11-én.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 62., 2010.3.11., 34. o.
   
      (2)  HL L 39., 2008.2.13., 1. o.
   
      (3)  HL L 332., 2001.12.15., 1. o.
   
      (4)  Alkotmányos követelmények fennállását nem jelezték.